CELEX: 32016R0177
Language: et
Date: 2016-02-10 00:00:00
Title: Komisjoni rakendusmäärus (EL) 2016/177, 10. veebruar 2016, millega kiidetakse heaks bensovindiflupüür asendamisele kuuluva toimeainena kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa (EMPs kohaldatav tekst)

11.2.2016   
            
            
               ET
            
            
               Euroopa Liidu Teataja
            
            
               L 35/1
            
         KOMISJONI RAKENDUSMÄÄRUS (EL) 2016/177,
   10. veebruar 2016,
   millega kiidetakse heaks bensovindiflupüür asendamisele kuuluva toimeainena kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 13 lõikega 2,
   ning arvestades järgmist:
   
               (1)
            
            
               Prantsusmaa sai 20. detsembril 2012 ettevõtjalt Syngenta Crop Protection AG määruse (EÜ) nr 1107/2009 artikli 7 lõike 1 kohase taotluse toimeaine bensovindiflupüüri heakskiitmiseks.
            
         
               (2)
            
            
               Vastavalt kõnealuse määruse artikli 9 lõikele 3 teatas referentliikmesriik Prantsusmaa 15. veebruaril 2013 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet”), et taotlus on vastuvõetav.
            
         
               (3)
            
            
               25. märtsil 2014 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (4)
            
            
               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis amet, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati ametile ajakohastatud esialgse hindamisaruandena 2015. aasta veebruaris.
            
         
               (5)
            
            
               Toiduohutusamet esitas 10. märtsil 2015 taotlejale, liikmesriikidele ja komisjonile oma järelduse toimeaine bensovindiflupüüri eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele (2). Toiduohutusamet tegi hindamisaruande üldsusele kättesaadavaks.
            
         
               (6)
            
            
               13. juulil 2015 esitas komisjon alalisele taime-, looma-, toidu- ja söödakomiteele bensovindiflupüüri käsitleva läbivaatamisaruande ja määruse eelnõu bensovindiflupüüri heakskiitmise kohta.
            
         
               (7)
            
            
               Taotlejale anti võimalus esitada märkusi läbivaatamisaruande kohta.
            
         
               (8)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige komisjoni läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmisnõuded on täidetud. Seega loetakse need heakskiitmisnõuded täidetuks.
            
         
               (9)
            
            
               Komisjon leiab siiski, et bensovindiflupüüri käsitatakse asendamisele kuuluva ainena vastavalt määruse (EÜ) nr 1107/2009 artiklile 24. Bensovindiflupüür on vastavalt määruse (EÜ) nr 1107/2009 II lisa punktidele 3.7.2.1 ja 3.7.2.3 püsiv ja toksiline aine, kuna selle poolestusaeg pinnases ja magevee settes on pikem kui 120 päeva ja pikaajalise täheldatava toimeta kontsentratsioon on mageveeorganismide puhul väiksem kui 0,01 mg/l. Seega vastab bensovindiflupüür määruse (EÜ) nr 1107/2009 II lisa punkti 4 teises taandes sätestatud tingimusele.
            
         
               (10)
            
            
               Seepärast on asjakohane kiita bensovindiflupüür heaks asendamisele kuuluva toimeainena.
            
         
               (11)
            
            
               Määruse (EÜ) nr 1107/2009 artikli 13 lõike 2 kohaselt ja kooskõlas kõnealuse määruse artikliga 6 ning teaduse ja tehnika arengut arvestades oleks vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (12)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (13)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine asendamisele kuuluva ainena
   Toimeaine bensovindiflupüür kiidetakse heaks asendamisele kuuluva ainena vastavalt I lisas sätestatule.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2015; 13(3):4043. Kättesaadav internetis: www.efsa.europa.eu.
   
      (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmine
               
               
                  Heakskiitmise aegumine
               
               
                  Erisätted
               
            
                  Bensovindiflupüür
                  CASi nr: 1072957-71-1
                  CIPACi nr: puudub
               
               
                  
                     N-[(1RS,4SR)-9-(diklorometüleen)-1,2,3,4-tetrahüdro-1,4-metanonaftaleen-5-üül]-3-(difluorometüül)-1-metüülpürasool-4-karboksamiid
               
               
                  960 g/kg (50/50) (ratsemaat)
               
               
                  2.3.2016
               
               
                  2.3.2023
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bensovindiflupüüri kohta koostatud läbivaatamisaruande järeldusi, eelkõige selle I ja II liidet.
                  Üldhindamisel pööravad liikmesriigid erilist tähelepanu veeorganismide kaitsele.
                  Vajaduse korral hõlmavad kasutustingimused riskide vähendamise meetmeid.
                  Taotleja peab esitama järgmise kinnitava teabe:
                  
                              1)
                           
                           
                              toodetud toimeaine tehniline kirjeldus, sealhulgas toimeaines sisalduvate lisandite olulisus;
                           
                        
                              2)
                           
                           
                              toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele;
                           
                        
                              3)
                           
                           
                              veetöötlemisprotsesside mõju pinna- ja põhjavees olevate jääkide laadile, kui pinna- või põhjavett võetakse joogiveeks.
                           
                        Taotleja peab esitama komisjonile, liikmesriikidele ja toiduohutusametile punktides 1 ja 2 nõutud teabe 2. septembriks 2016 ja punktis 3 nõutud teabe kahe aasta jooksul pärast seda, kui on vastu võetud katsesuunised, milles käsitletakse veetöötlemisprotsesside poolt pinna- ja põhjavees olevate jääkide laadile avaldatava mõju hindamist.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa E osasse lisatakse järgmine kanne:
      
         
                      
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmine
                  
                  
                     Heakskiitmise aegumine
                  
                  
                     Erisätted
                  
               
                     „4
                  
                  
                     Bensovindiflupüür
                     CASi nr: 1072957-71-1
                     CIPACi nr: puudub
                  
                  
                     
                        N-[(1RS,4SR)-9-(diklorometüleen)-1,2,3,4-tetrahüdro-1,4-metanonaftaleen-5-üül]-3-(difluorometüül)-1-metüülpürasool-4-karboksamiid
                  
                  
                     960 g/kg (50/50) (ratsemaat)
                  
                  
                     2.3.2016
                  
                  
                     2.3.2023
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bensovindiflupüüri kohta koostatud läbivaatamisaruande järeldusi, eelkõige selle I ja II liidet.
                     Üldhindamisel pööravad liikmesriigid erilist tähelepanu veeorganismide kaitsele.
                     Vajaduse korral hõlmavad kasutustingimused riskide vähendamise meetmeid.
                     Taotleja peab esitama järgmise kinnitava teabe:
                     
                                 1)
                              
                              
                                 toodetud toimeaine tehniline kirjeldus, sealhulgas toimeaines sisalduvate lisandite olulisus;
                              
                           
                                 2)
                              
                              
                                 toksilisuse ja ökotoksilisuse määramise katsetes kasutatavate partiide vastavus kinnitatud tehnilisele kirjeldusele;
                              
                           
                                 3)
                              
                              
                                 veetöötlemisprotsesside mõju pinna- ja põhjavees olevate jääkide laadile, kui pinna- või põhjavett võetakse joogiveeks.
                              
                           Taotleja peab esitama komisjonile, liikmesriikidele ja toiduohutusametile punktides 1 ja 2 nõutud teabe 2. septembriks 2016 ja punktis 3 nõutud teabe kahe aasta jooksul pärast seda, kui on vastu võetud katsesuunised, milles käsitletakse veetöötlemisprotsesside poolt pinna- ja põhjavees olevate jääkide laadile avaldatava mõju hindamist.”
                  
               
      
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.